প্রধানমন্ত্রী আনসার ভিডিপির সকল সদস্যকে ধন্যবাদ জানিয়ে বলেন, যখন বিএনপি জামায়াত জোট আগুন দিয়ে রেললাইন পুড়াচ্ছিল, রাস্তায় যাত্রীবাহী বাস পুড়িয়ে দিয়ে মানুষকে হত্যা করছিল তখন আপনারা বলিষ্ঠ ভূমিকা রেখেছিলেন, সেজন্য আপনাদের জানাই আন্তরিক ধন্যবাদ। তিনি বলেন, আপনারা একটি শৃংখলা বাহিনীর সদস্য, কাজেই যে কোন মূল্যে দেশের শান্তি শৃংখলা আপনাদের রক্ষা করতে হবে, তা আপনাদের পবিত্র দায়িত্ব। আর সেই সাথে সাথে আপনারা সঠিকভাবে চেইন অব কমান্ড মেনে দায়িত্ব ও কর্তব্য পালনে সব সময় সচেষ্ট থাকবেন সেটাই আমরা চাই।